ఆంధ్రప్రదేశ్ మెట్రో రైల్ కార్పొరేషన్ లిమిటెడ్

ఆంధ్రప్రదేశ్ మెట్రో రైల్ కార్పొరేషన్ లిమిటెడ్ (ఎ.ఎం.ఆర్.సి) , విజయవాడ మెట్రో, విశాఖపట్నం మెట్రో నిర్వహణకు ఉద్దేశించి ప్రారంభించిన ప్రభుత్వ-పబ్లిక్ సెక్టార్ సంస్థ.  విజయవాడ మెట్రో రైలు ప్రాజెక్టు అమలు కోసం స్పెషల్ పర్పస్ వెహికల్ (ఎస్.పి.వి) గా మొదట దానిని ఎ.ఎం.ఆర్.సిలో చేర్చారు, తర్వాత విశాఖపట్నం మెట్రో రైల్ ప్రాజెక్టును కూడా ఈ జాబితాలో చేర్చారు.  ఇది మొదట వి.జి.టి.యం ఉడాలో ఒక మాస్ రాపిడ్ ట్రాన్సిట్ సిస్టం వలె ప్రతిపాదించబడింది, తర్వాత దీనిని ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ లోకి మార్చారు.

చరిత్ర 
2015 అక్టోబరు 29 న అమరావతి మెట్రో రైల్ కార్పొరేషన్ను మొదటి మేనేజింగ్ డైరెక్టరుగా ఎన్.పి. రామకృష్ణ రెడ్డితో ప్రారంభించారు . మొదటి ఈ ప్రాజెక్టును డి.ఎం.ఆర్.సి ఒక మీడియం మెట్రో రైలు ప్రాజెక్టుగా రూపకల్పన చేసింది, కాని కొన్ని ఆర్థిక సమస్యల కారణంగా ఇది భారత ప్రభుత్వంచే తిరస్కరించబడింది. అందువల్ల ఆంధ్రప్రదేశ్ ప్రభుత్వం లైట్ మెట్రో రైలును ఎంపిక చేసింది,  దీనిని మెట్రో ప్రాజెక్టులకు సంబంధించి ప్రభుత్వానికి సలహాదారుగా పనిచేస్తున్న ఇ.శ్రీధరన్ తీవ్రంగా వ్యతిరేకించారు. రాజధాని నగరమైన అమరావతి యొక్క అవసరాలను ఇది తీర్చలేదని ఆయన అన్నరు. కాని ఆంధ్రప్రదేశ్ ప్రభుత్వం ప్రత్యామ్నాయం లేక ప్రతిపాదనను మార్చలేదు. ఈ కారణంగా ఆయన విధుల నుండి తప్పుకున్నారు, అంతేకాక ఎ.ఎం.ఆర్.సి, డి.ఎం.ఆర్.సి మధ్య ఒప్పందం రద్దయింది.  కొందరు కొరియా, మలేషియా కంపెనీల ఆర్థిక సహాయంతో ఈ ప్రాజెక్టును చేపట్టాలని ఆంధ్రప్రదేశ్ ప్రభుత్వం ఎ.ఎం.ఆర్.సి ను ఆదేశించింది.

ప్రాజెక్టులు

విజయవాడ మెట్రో 
విజయవాడ మెట్రో రెండు కారిడార్లుగా ప్రతిపాదించారు, పండిట్ నెహ్రూ బస్ స్టేషన్ నుండి నిడమానూరు వరకు 13.3 కిమీ, పండిట్ నెహ్రూ బస్ స్టేషన్ నుండి పెనమలూరు వరకు 12.8 కిమీ పొడవు. ఈ కారిడార్లలో 25 స్టేషన్లు ఉన్నాయి బస్టాండ్, పెనమలూరు మధ్య కారిడార్ కోసం ₹ 831 కోట్ల (US $ 120 మిలియన్), బస్టాండ్ నుండి నిడమానూరు  కారిడార్ కోసం ₹ 969 కోట్ల (US $ 130 మిలియన్) వెచ్చించారు.

విశాఖపట్నం మెట్రో 

దీనిని 42 కిలోమీటర్ల పొడవైన కారిడార్లతో ప్రతిపాదించారు, 31 కిలోమీటర్ల పొడవుతో గాజువాక నుండి కొమ్మాడి వరకు మొదటిది, గురుద్వార్ నుండి 5 కిలోమీటర్ల ఓల్డ్ పోస్ట్ ఆఫీసు వరకు రెండవది, మూడవది తడిచెట్లపాలెంనుండి చిన్న వాల్తేరు వరకు 7 కిమీ. ఈ ప్రాజక్టు వ్యయం ₹8,000 croreగా అంచనా.

మూలాలు